Երևան-0015, Մ.Խորենացու 3, 7 08.08.2023թ.

**Որոշում թիվ 309-2023/03-Ն**

**Վարչական վարույթը վերսկսելու և վարչական իրավախախտման գործի վերաբերյալ**

ՀՀ պետական եկամուտների կոմիտեի նախագահի տեղակալ Կարեն Թամազյանս՝ քննելով «ՀԵՔՍԱԿՏ» ՍՊ ընկերության /ՀՎՀՀ` 02814678/ տնօրեն Գևորգ Մուրադյանի վերաբերյալ վարչական իրավախախտման վարույթի նյութերը՝

Պարզեցի

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ, 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ՀԵՔՍԱԿՏ» ՍՊ ընկերության /ՀՎՀՀ` 02814678/ տնօրեն Գևորգ Մուրադյանի /ՀԾՀ՝ 2108780254, անձն․՝ AV0674658, տրված՝ 15․03․2023թ-ին, 001-ի կողմից, հասցե՝ ք․ Երևան, Կենտրոն, Լալայանց փ․, 47 Ա շենք, 17 բն․/ վերաբերյալ հարուցվել է վարչական իրավախախտման վարույթ։ Մասնավորապես՝ Գևորգ Մուրադյանը չի կատարել հարկ վճարողի գույքի վրա արգելանք դնող պաշտոնատար անձի կողմից 19․04․2023թ-ին կազմված և փոստային ծառայության միջոցով 21․04.2023թ-ին հանձնված գրությամբ առաջադրված պահանջները։ Այն է՝ գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Փաստի կապակցությամբ 30.05.2023թ-ին հարուցվել է վարչական վարույթ և Գևորգ Մուրադյանին ծանուցվել է այդ մասին:

Վարչական իրավախախտման վերաբերյալ արձանագրության կազմմանը և նյութերի նախապատրաստմանը 15․06․2023թ-ին ժամը 11։45-ին և վարչական իրավախախտման գործի քննությանը 21․06․2023թ-ին ժամը 14։45-ին մասնակցելու նպատակով Գևորգ Մուրադյանին 01․06․2023թ-ին փոստային ծառայության միջոցով պատշաճ ծանուցում է ուղարկվել, սակայն 15․06․2023թ-ի դրությամբ ծանուցագիրը ստանալու փաստը բացակայել է, այդուհանդերձ վարչական մարմինը, նախքան վարչական ակտ ընդունելը, անհրաժեշտ է համարել նրա ներկայությունը` վարույթին առնչվող որոշ կարևոր հանգամանքներ նրանից պարզելու համար, հետևաբար 15.06.2023թ-ին կայացված «Վարչական վարույթը կասեցնելու մասին» թիվ 309-2023/03-Կ որոշմամբ վարչական վարույթը կասեցվել է, իսկ 01․06․2023թ-ին ուղարկված ծանուցագիրը փոստային ծառայությունից հետ է վերադարձվել 16.06.2023թ-ին «Չի պահանջվել» նշագրմամբ։

«Վարչական վարույթը կասեցնելու մասին» 15․06․2023թ-ին կայացված թիվ 309-2023/03-Կ որոշումը և վարչական իրավախախտման վերաբերյալ արձանագրության կազմմանը և նյութերի նախապատրաստմանը 04․08․2023թ-ին ժամը 11։00-ին, ինչպես նաև վարչական իրավախախտման վերաբերյալ գործի քննությանը 08․08․2023թ-ին ժամը 09։30-ին մասնակցելու համար 19.07.2023թ-ին կազմված ծանուցագիրը Գևորգ Մուրադյանին ուղարկվել է 20․07․2023թ-ին փոստային ծառայության միջոցով, որի միջոցով վերջինս ծանուցվել է 24․07․2023թ-ին, սակայն Գևորգ Մուրադյանը թեև չի ներկայացել, սակայն համաձայն Գևորգ Մուրադյանի կողմից 22․09․2022թ-ին տրված՝ հարկ վճարողին (հարկային գործակալին) հարկային մարմնում ներկայացնելու մասին լիազորագրի՝ վերջինիս անունից որպես լիազորված անձ ՀՀ պետական եկամուտների կոմիտեի իրավաբանական վարչություն /հասցե՝ ք․ Երևան, Սասունցի Դավթի 87 Ա/ է ներկայացել Տիգրան Թովմասյանը /նույն․ քարտ՝ 003130523, տրված՝ 16․05․2015թ-ին, 005-ի կողմից, հաշվառված՝ ք․ Երևան, Լվովյան 29 շենք, 32 բն․/, ներկայացրել է ընկերության թիվ 1/1332 դրամարկղային գիրքը /հաստատված՝ 02․10․2019թ-ին ՀՀ պետական եկամուտների կոմիտեի աշխատակազմի հարկ վճարողների սպասարկման վարչության թիվ 1 բաժնի կողմից, բաղկացած 50 թերթից/, ինչպես նաև ներկայացրել է հայտարարություն, ըստ որի տեղեկացրել է, որ ընկերության կողմից չկատարված պարտավորություններն ամբողջությամբ մարվել են։ «ՀԵՔՍԱԿՏ» ՍՊ ընկերության /ՀՎՀՀ` 02814678/ կողմից չկատարված պարտավորությունները 08․06․2023թ-ի դրությամբ ամբողջությամբ մարվել են։

«Վարչական վարույթը կասեցնելու մասին» 15․06․2023թ-ին կայացված թիվ 309-2023/03-Կ որոշումը և 04.08.2023թ-ին կազմված հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու վարչական իրավախախտման գործի վերաբերյալ թիվ 309-2023/02-Ա արձանագրությունը ուղարկվել են ընկերության էլեկտրոնային փոստի «info@finlex.am» հասցեին, որոնց ստացված լինելու փաստը հավաստվել է հասցեատիրոջ կողմից։

Պատշաճ ծանուցված լինելով 08.08.2023թ-ին նշանակված վարչական իրավախախտման գործի քննության վայրի և ժամանակի մասին՝ Գևորգ Մուրադյանը կամ վերջինիս ներկայացուցիչը չի ներկայացել:

ՀՀ հարկային օրենսգքրի 36-րդ հոդվածի 1-ին մասի 11-րդ կետի համաձայն՝ հարկային մարմինը (հարկային հսկողություն իրականացնող պաշտոնատար անձը) լիազորված է հարկային պարտավորությունների գանձումն ապահովելու նպատակով ՀՀ հարկային օրենսգրքով սահմանված դեպքերում և կարգով արգելանք դնել հարկ վճարողի (հարկային գործակալի) գույքի վրա.

ՀՀ հարկային օրենսգքրի 434-րդ հոդվածի 2-րդ մասի համաձայն՝ հարկ վճարողի դրամարկղում ունեցած կանխիկ դրամական միջոցների վրա արգելանք դնելու մասին որոշումը հարկ վճարողին ներկայացնելու օրը որոշումն ընդունած հարկային մարմնի պաշտոնատար անձը գույքագրում է հարկ վճարողի դրամարկղում առկա կանխիկ դրամական միջոցները և դրանք, ինչպես նաև արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող կանխիկ դրամական միջոցներն արձանագրությամբ ի պահ է հանձնում հարկ վճարողին: Հարկ վճարողի դրամարկղում առկա կանխիկ դրամական միջոցների՝ արգելանքի տակ գտնվելու ժամանակահատվածում որոշում կայացրած հարկային մարմնի պաշտոնատար անձն իրավունք ունի ցանկացած ժամանակ գույքագրելու դրամարկղում դրամական միջոցների առկայությունը, ինչպես նաև մուտքագրված և ելքագրված դրամական միջոցների շարժը, որի արդյունքներով կազմվում է արձանագրություն: Դրամարկղում կանխիկ դրամական միջոցների կամ կանխիկ դրամական միջոցների շարժի գույքագրման արձանագրության ձևը սահմանում է հարկային մարմինը, որում նշվում են գույքագրման ամսաթիվը, ժամանակահատվածը, արգելանքի տակ գտնվող դրամական միջոցների արժույթը, արժեքը, քանակը, մուտքագրված դրամական միջոցների արժեքը և դրանց ստացման աղբյուրը, ելքագրված դրամական միջոցների արժեքը և ծախսման ուղղությունները, ի պահ հանձնվող դրամական միջոցների արժույթը, արժեքը, քանակը, գույքագրման ընթացքում դրամարկղային գործառնությունների կատարման դադարեցման ժամանակահատվածը, նշում՝ արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող դրամական միջոցների արգելանքի տակ գտնվելու և ի պահ ընդունելու վերաբերյալ, գույքագրմանը մասնակցող անձանց տվյալներն ու ստորագրությունները: Նշված արձանագրությունները հարկ վճարողի դրամարկղում առկա կանխիկ դրամական միջոցների վրա արգելանք դնելու մասին որոշման անբաժանելի մասն են:

ՀՀ հարկային օրենսգրքի 435-րդ հոդվածի 2-րդ մասի համաձայն` արգելանքն իրականացնող պաշտոնատար անձն արգելանքի տակ դրված այլ գույքն ի պահ է հանձնում հարկ վճարողին, իսկ եթե հարկ վճարողը փորձում է արգելանքի տակ դրված գույքը կամ դրա առանձին բաղադրամասերը վատնել, թաքցնել, ապօրինաբար մեկ ուրիշին հանձնել, փչացնել կամ ոչնչացնել, ապա գույքի պահատվությունը հանձնվում է նման գործունեություն իրականացնող մասնագիտացված կազմակերպությանը` պահատվության պայմանագրի հիման վրա: Պահատվության հետ կապված ծախսերը կատարում է հարկ վճարողը:

«Հարկային ծառայության մասին» ՀՀ օրենքի 35-րդ հոդվածի 1-ին և 3-րդ մասերի համաձայն՝

1. Հարկային ծառայողի` իր իրավասության սահմաններում առաջադրած պահանջները պարտադիր են բոլոր պետական կառավարման և տեղական ինքնակառավարման մարմինների, հիմնարկների, կազմակերպությունների, պաշտոնատար անձանց և քաղաքացիների համար:

3. Հարկային ծառայողի պահանջները չկատարելը կամ նրա պարտականությունների կատարմանը խոչընդոտելն առաջացնում է օրենքով սահմանված պատասխանատվություն:

Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված պատասխանատվության միջոցի կիրառումը հնարավոր է հետևյալ գործողություններից որևէ մեկի դեպքում.

1) հարկային հսկողություն իրականացնող պաշտոնատար անձի օրինական պահանջները չկատարելու,

2) տնտեսավարող սուբյեկտի` հարկային հսկողություն իրականացվող տարածք նրա մուտք գործելն արգելելու,

3) հարկային հսկողության նպատակներին անմիջականորեն առնչվող փաստաթղթեր, տվյալներ և այլ տեղեկություններ նրան չտրամադրելու,

4) օրենքով սահմանված կարգով իրականացվող հարկային հսկողության ընթացքին այլ կերպ խոչընդոտելու համար:

Պետք է նշել նաև, որ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի կիրառման համար անհրաժեշտ պայման է հանդիսանում այն, որ վերոհիշյալ արարքներից թեկուզ մեկը կատարվի փաստացի իրականացվող հարկային հսկողության ընթացքում, և խոչընդոտ հանդիսանա նշված հարկային հսկողության հետագա ընթացքն ապահովելու համար:

Տվյալ դեպքում հարկ է նշել, Գևորգ Մուրադյանը պարտավոր էր ապահովել արգելադրում իրականացնող պաշտոնատար անձանց օրինական պահանջները, մասնավորապես, ներկայացնել պահանջվող փաստաթղթերը՝ դրամարկղային գիրքը և հարկ վճարողի այլ գույքակազմի վերաբերյալ տեղեկություններ:

Հիմք ընդունելով հիշյալ իրավակարգավորումները, համադրելով դրանք գործում առկա փաստական հանգամանքների հետ, պետք է նշել, որ Գևորգ Մուրադյանը խոչընդոտել է հարկային հսկողություն իրականացնող պաշտոնատար անձանց ծառայողական պարտականությունների կատարմանը, հետևաբար Գևորգ Մուրադյանի արարքում առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված իրավախախտման դեպքը:

Միաժամանակ, հաշվի առնելով, որ «ՀԵՔՍԱԿՏ» ՍՊ ընկերության /ՀՎՀՀ` 02814678/ տնօրեն Գևորգ Մուրադյանը 21․04․2023թ-ին ստացել է հարկ վճարողի գույքի վրա արգելանք դնող պաշտոնատար անձի կողմից 20․04․2023թ-ին ուղարկված 19․04․2023թ-ին կազմված գրությունը, որով պահանջվել է գրությունը ստանալուց հետո եռօրյա ժամկետում ներկայացնել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ նաև դրամարկղային գիրքը, սակայն պահանջվող ժամկետում չի ներկայացել հարկային մարմին, չի ներկայացրել դրամարկղային գիրքը և չի ներկայացրել բացատրություն, այդուհանդերձ Գևորգ Մուրադյանի լիազորված անձ Տիգրան Թովմասյանը 04.08.2023թ-ին ներկայացել է ՀՀ պետական եկամուտների կոմիտեի իրավաբանական վարչություն, ներկայացրել ընկերության դրամարկղային գիրքը և ներկայացրել հայտարարություն, բացի այդ «ՀԵՔՍԱԿՏ» ՍՊ ընկերության /ՀՎՀՀ` 02814678/ կողմից չկատարված պարտավորությունները 08․06․2023թ-ի դրությամբ ամբողջությամբ մարվել են։ Այսինքն՝ առկա են իրավախախտման վնասակար հետևանքները կանխելու և (կամ) վերացնելու ուղղությամբ միջոցներ ձեռնարկված լինելու հանգամանքները, ուստի՝ վարույթն իրականացնողը գտնում է, որ կատարված իրավախախտման համար Գևորգ Մուրադյանի նկատմամբ բավարար է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված «նախազգուշացում» պատասխանատվության միջոցի կիրառումը

Հիմք ընդունելով ամբողջ վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի32-րդ հոդվածի 2-րդ մասով, 2442-րդ, 281-րդ հոդվածներով և 282-րդ հոդվածի 1-ին մասով՝

ՈՐՈՇԵՑԻ

1․ Վերսկսել 15.06.2023թ-ի թիվ 309-2023/03-Կ որոշմամբ կասեցված վարչական վարույթը,

2․ Համաձայն Վարչական իրավախախտումների վերաբերյալ ՀՀ օրենսգրքի 182․6-րդ հոդվածի՝ Գևորգ Մուրադյանի նկատմամբ կիրառել վարչական տույժ՝ նախազգուշացում:



ԿԱՐԵՆ ԹԱՄԱԶՅԱՆ

**Ծանոթություն. Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից և ուժի մեջ մտնելուց երկամսյա ժամկետում կարող է բողոքարկվել վարչական կամ դատական կարգով:**